Ի շարունակութիւն նախորդ ժողովի խօսակցութիւններուն՝ երէկ եւս օրակարգի վրայ եկաւ Պատրիարքարանի շէնքի ֆիզիքական խնամքի անհրաժեշտութիւնը։ Տ. Արամ Արք. Աթէշեան խորհրդականներուն ներկայացուց, որ արդէն մեր համայնքէն կարգ մը մասնագէտներու հետ սկսած են խորհրդակցութիւններ ունենալ։ Յամենայնդէպս, նորին սրբազնութիւնն ու խորհրդականները յարմար դատեցին ազգի տան բարենորոգման ծրագրին ներգրաւել մեր համայնքի համապատասխան միակ մասնագիտական խմբաւորումը, որն է ՀԱՅՃԱՐ-ը։ Ուստի, յառաջիկային կը նախատեսուի նախագիծը հասունցնել՝ ՀԱՅՃԱՐ-ի կողմէ տրուելիք խորհուրդներու լոյսին տակ։ Ժողովականները կարեւորեցին մասնագիտական փորձը։